CELEX: 32005R2082
Language: mt
Date: 2005-12-19
Title: 2082/2005/KE: Regolament tal-Kummissjoni (KE) Nru 2082/2005 tad- 19 ta’ Diċembru 2005 li jemenda r-Regolament tal-Kummissjoni (KE) Nru 1497/2001 li jimponi dazji anti-dumping fuq l-importazzjonijiet ta’ l-urea li toriġina mill-Belarus, il-Bulgarija, il-Kroazja, l-Estonja, il-Libja, il-Litwanja, ir-Rumanija u l-Ukraina, li jaċċetta impenn offrut mill-produttur esportatur fil-Bulgarija u li jtemm il-proċedura fir-rigward ta’ l-importazzjonijiet ta’ l-urea li toriġina mill-Eġittu u l-Polonja.

21.11.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               379
            
         REGOLAMENT TAL-KUMMISSJONI (KE) Nru 2082/2005
   tad-19 ta’ Diċembru 2005
   li jemenda r-Regolament tal-Kummissjoni (KE) Nru 1497/2001 li jimponi dazji anti-dumping fuq l-importazzjonijiet ta’ l-urea li toriġina mill-Belarus, il-Bulgarija, il-Kroazja, l-Estonja, il-Libja, il-Litwanja, ir-Rumanija u l-Ukraina, li jaċċetta impenn offrut mill-produttur esportatur fil-Bulgarija u li jtemm il-proċedura fir-rigward ta’ l-importazzjonijiet ta’ l-urea li toriġina mill-Eġittu u l-Polonja.
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea (“ir-Regolament bażiku”) (1), u b’mod partikulari l-Artikoli 8 u 9 tiegħu,
   Billi:
   A.   PROĊEDURA PREĊEDENTI
   
               (1)
            
            
               Fil-21 ta’ Ottubru 2000, bis-saħħa ta’ notifika ppubblikata fil-Ġurnal Uffiċjali tal-Komunitajiet Ewropej, il-Kummissjoni ħabbret il-bidu ta’ proċedura (2) ta’ anti-dumping fir-rigward ta’ importazzjonijiet ta’ l-urea (‘il-prodott ikkonċernat’) li toriġina fil-Belarus, il-Bulgarija, il-Kroazja, l-Eġittu, l-Estonja, il-Libja, il-Litwanja, il-Polonja, ir-Rumanija u l-Ukraina.
            
         
               (2)
            
            
               F’Lulju 2001 din il-proċedura wasslet għall-impożizzjoni ta’ dazji anti-dumping proviżjonali fuq l-importazzjonijiet ta’ l-urea li toriġina mill-Belarus, il-Bulgarija, il-Kroazja, l-Estonja, il-Libja, il-Litwanja, ir-Rumanija u l-Ukraina u għat-tmiem tal-proċedura li tikkonċerna l-importazzjonijiet ta’ l-urea li toriġina mill-Eġittu u l-Polonja bir-Regolament tal-Kummissjoni (KE) Nru 1497/2001 (3).
            
         
               (3)
            
            
               Fl-istess Regolament, il-Kummissjoni aċċettat impenn offrut mill-produttur esportatur fil-Bulgarija, il-Chimco AD. Soġġetti għall-kondizzjonijiet stipulati fir-Regolament (KE) 1497/2001, l-importazzjonijiet tal-prodott ikkonċernat fil-Komunità minn din il-kumpanija kienu eżenti mid-dazji anti-dumping proviżjonali msemmija, skond l-Artikolu 3 (1) ta’ l-istess Regolament.
            
         
               (4)
            
            
               Dazji definittivi kienu aktar tard imposti fuq l-importazzjonijiet ta’ merkanziji li joriġinaw fil-Belarus, il-Bulgarija, il-Kroazja, l-Estonja, il-Libja, il-Litwanja, ir-Rumanija u l-Ukraina bir-Regolament tal-Kunsill (KE) Nru 92/2002 (4) (“ir-Regolament definittiv”). Soġġett għall-kundizzjonijiet stipulati fih, dan ir-Regolament ta wkoll lill-merkanziji fabbrikati u esportati direttament lejn l-ewwel klijent indipendenti fil-Komunità mill-Chimco AD eżenzjoni mill-ħlas tad-dazji anti-dumping definittivi peress li impenn kien diġà aċċettat b’mod definittiv minn din il-kumpanija fl-istadju proviżjonali tal-proċedura. Kif jingħad fil-Premessa 137 tar-Regolament definittiv, il-prezz minimu ta’ l-impenn kien addottat minħabbabidla fil-livell ta’ l- eleminazzjoni tal-ħsara.
            
         B.   VJOLAZZJONI TA’ L-IMPENN
   1.   Obbligi tal-kumpanija b’impenn
   
               (5)
            
            
               L-impenn offrut mill-Chimco AD jobbliga lill-kumpanija kkonċernata, fost affarijiet oħra, li tesporta l-prodott ikkonċernat lill-Komunità fil-livelli jew aktar minn ċerti livelli tal-prezzijiet minimi ta’ importazzjoni (‘l-MIPs’) iffissati fih. Il-livell tal-prezz minimu għandu jkun irrispettat fuq medja mwieżna ta’ kull tliet xhur. Il-kumpanija timpenja lilha nfisha li ma taħrabx mill-impenn billi tagħmel arranġamenti kumpensatorji ma’ parti oħra.
            
         
               (6)
            
            
               Barra minn hekk, sabiex ikun permess immonitorjar effettiv ta’ l-impenn, il-Chimco AD hu obbligat li jibgħat lill-Kummissjoni Ewropea rapport ta’ kull tliet xhur dwar il-bejgħ ta’ l-esportazzjonijiet tiegħu kollha tal-prodott ikkonċernat lill-Komunità Ewropea. Dawn ir-rapporti għandhom jinkludu d-dettalji tal-fatturi kollha maħruġa matul il-perjodu għal-bejgħ li jkun sar skond l-obbligi ta’ l-impenn li għalih eżenzjoni mid-dazji anti-dumping tkun mitluba. Id-data ppreżentata f’dawn ir-rapporti tal-bejgħ għandha tkun sħiħa u korretta fid-dettalji kollha.
            
         
               (7)
            
            
               Hu stipulat fl-impenn li l-Kummissjoni Ewropea tista’ tagħti aktar istruzzjonijiet tekniċi għall-immonitorjar ta’ dan l-impenn u li l-kumpanija timpenja ruħha li tikkoopera billi tipprovdi l-informazzjoni kollha kkunsidrata neċessarja mill-Kummissjoni Ewropea bl-iskop li tkun żgurata osservanza ta’ dan l-impenn.
            
         2.   Ksur ta’ l-impenn
   
               (8)
            
            
               Il-kumpanija kienet infurmata f’Diċembru 2003 mill-Kummissjoni Ewropea li sistema ġdida se tkun disponibbli għall-kumpanija biex tippreżenta r-rapporti ta’ kull tliet xhur dwar il-bejgħ lill-Unjoni Ewropea. Din is-sistema se tkun użata għar-rapporti mill-2004 ’l quddiem jekk il-kumpanija taqbel magħha.
            
         
               (9)
            
            
               Min-naħa tagħha, il-kumpanija bagħtet dikjarazzjoni ta’ aċċettazzjoni għas-sistema l-ġdida tar-rapporti dwar l-impenji u kompliet l-offerta ta’ impenn. Barra minn hekk, l-ewwel żewġ rapporti bis-sistema l-ġdida kienu mibgħuta b’mod korrett lill-Kummissjoni Ewropea.
            
         
               (10)
            
            
               Ir-rapporti għat-tielet u r-raba’ perjodi ta’ tliet xhur ma kinux mibgħuta skond il-qafas tas-sistema tar-rapporti. Il-kumpanija kienet informata dwar dan u kienet mogħtija perjodu suffiċjenti biex tirrimedja din is-sitwazzjoni. Il-kumpanija ma għamlet ebda reazzjoni.
            
         
               (11)
            
            
               Barra minn hekk il-kumpanija ma bagħtetx aktar rapporti ta’ tliet xhur dwar il-bejgħ għall-2005 lill-Kummissjoni Ewropea. L-obbligu tal-kumpanija li tirrapporta l-bejgħ tagħha lill-Unjoni Ewropea ma kienx għalhekk irrispettat.
            
         
               (12)
            
            
               In-nuqqas ta’ rapportar b’konformità ma’ l-ispeċifikazzjonijiet tekniċi kif ukoll in-nuqqas ta’ twassil tar-rapporti ta’ kull tliet xhur jikkostitwixxu ksur ta’ l-impenn. Il-kumpanija kienet għalhekk infurmata bil-miktub dwar il-fatti u l-konsiderazzjonijiet essenzjali li abbażi għhom il-Kummissjoni kellha l-intenzjoni li tirtira l-aċċettazzjoni ta’ l-impenn u li tirrakkomanda l-impożizzjoni tad-dazju anti-dumping definittiv. Ma waslet ebda reazzjoni mill-kumpanija, li attwalment tinstab taħt proċedura ta’ falliment.
            
         C.   EMENDA TAR-REGOLAMENT TAL-KUMMISSJONI (KE) Nru 1497/2001
   
               (13)
            
            
               Fid-dawl ta’ dak li ntqal hawn fuq, l-Artikolu 3 tar-Regolament tal-Kummissjoni (KE) Nru 1497/2001 li jaċċetta impenn mill-Chimco AD għandu jkun abrogat u għalhekk l-Artikoli 4 u 5 tar-Regolament għandhom ikunu rrinumerati.
            
         ADOTTAT DAN IR-REGOLAMENT
   Artikolu 1
   L-aċċettazzjoni ta’ impenn offrut mill-Chimco AD hi hawnhekk irtirata.
   Artikolu 2
   1.   L-Artikolu 3 tar-Regolament tal-Kummissjoni (KE) Nru 1497/2001 hu hawnhekk abrogat.
   2.   L-Artikolu 4 tar-Regolament tal-Kummissjoni (KE) Nru 1497/2001 hu hawnhekk irrinumerat “l-Artikolu 3”.
   3.   L-Artikolu 5 tar-Regolament tal-Kummissjoni (KE) Nru 1497/2001 hu hawnhekk irrinumerat “l-Artikolu 4”.
   Artikolu 3
   Dan ir-Regolament għandu jidħol fis-seħħ fil-ġurnata wara l-jum tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, nhar id-19 ta’ Diċembru 2005.
      
         
            Għall-Kummissjoni
         
         Peter MANDELSON
         
            Membru tal-Kummissjoni
         
      
   
   
      (1)  ĠU L 56, tas-6.3.1996, p. 1. Ir-Regolament kif emendat l-aħħar mir-Regolament (KE) Nru 461/2004 (ĠU L 77, tat-13.3.2004, p. 12).
   
      (2)  ĠU C 301, tal-21.10.2000, p. 2.
   
      (3)  ĠU L 197, tal-21.7.2001, p. 4.
   
      (4)  ĠU L 17, tad-19.1.2002, p. 1. Regolament kif l-aħħar emendat bir-Regolament (KE) Nru 1107/2002 (ĠU L 168, ta' l-27.6.2002, p. 1).